**Znenie Bankovej záruky za odstránenie vád**

Beneficient:

eustream, a.s.

Votrubova 11/A

821 09 Bratislava

Slovenská republika

IČO: 35 910 712

(ďalej len „OBJEDNÁVATEĽ“)

Banková záruka č.  [.......]

Boli sme informovaní, že náš klient, [.......] (ďalej len „ZHOTOVITEĽ“) a Vaša spoločnosť ako Objednávateľ ste dňa [.......] uzavreli Zmluvu o dielo o výmene hydraulických častí turbokompresorov 650-21-2 č. 225/19/EUS (ďalej len „ZMLUVA“).

Podľa podmienok ZMLUVY je ZHOTOVITEĽ povinný predložiť OBJEDNÁVATEĽOVI bankovú záruku za odstránenie vád vo výške [.......] EUR, čo predstavuje 5% zo ZMLUVNEJ CENY /alternatívne: z CENY HČ KOMPRESORA č. ... (ďalej len „BANKOVÁ ZÁRUKA“).

V nadväznosti na vyššie uvedené sa z príkazu ZHOTOVITEĽA my, [.......] (ďalej len „BANKA“) týmto neodvolateľne, bezpodmienečne a bez námietok zaväzujeme zaplatiť Vám, v zmysle pravidiel určených v tejto záručnej listine, bez ohľadu na platnosť a účinnosť vyššie uvedenej Zmluvy, akúkoľvek čiastku až do maximálnej celkovej sumy:

[.......] EUR

(slovom: [.......] EUR),

uvedenú vo Vašej písomnej výzve na plnenie z BANKOVEJ ZÁRUKY, v ktorej bude uvedené, že:

1. ZHOTOVITEĽ nedodržal svoj záväzok podľa článku X, bod 1.3 ZMLUVY, riadne a včas odstrániť všetky vady uvedené v ZOZNAME MINORITNÝCH VÁD, ktorý tvorí súčasť PREBERACEJ SPRÁVY, alebo
2. ZHOTOVITEĽ nedodržal svoj záväzok podľa článku XIX, bod 3.3. ZMLUVY, a to záväzok predložiť novú bankovú záruku alebo predĺžiť platnosť tejto BANKOVEJ ZÁRUKY minimálne tri mesiace pred ukončením platnosti tejto BANKOVEJ ZÁRUKY.

Akékoľvek plnenie na základe tejto BANKOVEJ ZÁRUKY sa zaväzujeme vykonať vo Váš prospech v lehote do 5 pracovných dní od doručenia Vašej písomnej výzvy na plnenie, na účet, ktorý nám oznámite v príslušnej výzve na plnenie z BANKOVEJ ZÁRUKY.

Každá výzva na plnenie z tejto BANKOVEJ ZÁRUKY musí byť kvôli identifikácii podpísaná Vašimi štatutárnymi zástupcami a predložená prostredníctvom Vašej banky, ktorá potvrdí právnu záväznosť podpisov za Vašu spoločnosť.

Náš záväzok z tejto BANKOVEJ ZÁRUKY sa automaticky znižuje o každú platbu vykonanú nami za účelom plnenia z tejto BANKOVEJ ZÁRUKY.

Táto BANKOVÁ ZÁRUKA je platná najneskôr do [.......] vrátane (ďalej ako „Termín ukončenia platnosti“), s výnimkou akéhokoľvek ďalšieho predĺženia platnosti BANKOVEJ ZÁRUKY, ktoré môže byť dohodnuté medzi nami a ZHOTOVITEĽOM a bude Vám nami oznámené v písomnej forme.

Akákoľvek požiadavka týkajúca sa tejto BANKOVEJ ZÁRUKY musí byť BANKE doručená najneskôr do Termínu ukončenia platnosti. Po Termíne ukončenia platnosti táto BANKOVÁ ZÁRUKA automaticky zanikne v plnej výške bez ohľadu na to, či nám bude vrátený originál záručnej listiny, alebo nie.

Pokiaľ nie je výslovne v tejto BANKOVEJ ZÁRUKE uvedené inak, riadi sa táto BANKOVÁ ZÁRUKA Jednotnými pravidlami pre záruky vyplatiteľné na požiadanie (URDG), revízia 2010, publikácia Medzinárodnej obchodnej komory číslo 758. V záležitostiach, ktoré nie sú upravené Jednotnými pravidlami pre záruky vyplatiteľné na požiadanie sa táto BANKOVÁ ZÁRUKA riadi právnym poriadkom SR**[*alebo alternatívne uviesť právny poriadok štátu podľa sídla BANKY*]**.